Diari Oficial de la Generalitat Valenciana


Sumari del DOGV 7770, del 28-04-2016 (2016/2339)

Notificació de la sentència dictada en el procediment de guarda i custòdia número 146/2014.
-------------------------------------------------------------------------------------------

### Dades del document

Número de DOGV
:   7770

Data del DOGV
:   28-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2339


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificació de la sentència dictada en el procediment de guarda i custòdia número 146/2014. [2016/2339]  
Procediment: família, guarda, custòdia i aliments de fill menor no matrimonial no consensuat 000146/2014-I.  
De: María Victoria Robajo Uribe.  
Procuradora: Isabel Castillo Almela.  
Contra: Juan Carlos Herrera Rivera.  
Procurador/a: -  
En aquest procediment, seguit a instàncies de María Victoria Robayo Uribe contra Juan Carlos Herrera Rivera, s'ha dictat la Sentència número 23/2015, de data 22 maig 2015, la dispositiva de la qual, literalment, és com segueix:  
  
«Dispositiva  
Estime la demanda promoguda per la procuradora dels tribunals Isabel Castillo Almela, la qual actua en nom i representació de María Victoria Robayo Uribe, contra Juan Carlos Herrera Rivera, en situació de rebel·lia processal, i aprove les següents mesures sobre la menor, E. H. R., filla de Juan Carlos Herrera Rivera i de María Victoria Robayo Uribe:  
1. Pàtria potestat: l'exerciran conjuntament els progenitors.  
2. Guarda i custòdia sobre la filla menor d'edat: s'atribueix a la mare, María Victoria Robayo Uribe.  
3. Règim de visites a favor del progenitor no custodi: no se n'estableix en aquest moment.  
Si Juan Carlos Herrera Rivera hi manifesta el desig exprés de reprendre la relació paternofilial amb la filla comuna, s'establirà un règim de visites en la modalitat de tutelades que s'ha de desenvolupar en el punt de trobada familiar més pròxim al domicili de la menor, en una vesprada intersetmanal, l'horari de la qual s'establirà segons la disponibilitat de l'esmentat centre.  
Durant els períodes de vacances no s'estableix règim de visites diferent de l'ordinari.  
4. Pensió d'aliments: s'imposa a Juan Carlos Herrera Rivera l'obligació de pagar, en concepte de pensió alimentària a favor de la seua filla, la quantitat de 200 euros mensuals, que haurà d'ingressar dins dels primers cinc dies de cada mes en el compte que, a aquest efecte, designe la mare.  
Aquesta quantitat serà actualitzada anualment d'acord amb les variacions que experimente l'índex de preus al consum que fixe l'Institut Nacional d'Estadística o l'organisme públic que en el futur el poguera substituir. La primera revisió serà quan es complisca el primer any comptador des de la data de la presentació de la demanda.  
5. Els pares han de contribuir a mitges en l'import de les despeses extraordinàries de la filla menor, i s'entenen com a tals i amb caràcter enunciatiu les de caràcter sanitari, les relacionades amb la seua educació o les activitats extraescolars que no tinguen la condició d'aliments, i n'hi haurà prou amb la notificació prèvia al progenitor del fet motivador del desembossament així com de l'import de la despesa.  
6. La filla menor d'edat no podrà eixir del territori espanyol en companyia del seu pare sense l'autorització materna o, si no la té, autorització judicial.  
No es fa especial declaració pel que fa a les costes causades.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant de l'Audiència Provincial de Castelló, que s'ha d'interposar en el termini de 20 dies a partir de la notificació davant d'aquest mateix jutjat.»  
  
I atés que el demandat, Juan Carlos Herrera Rivera, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 17 de febrer de 2016.- El lletrat de l'Administració de Justícia: Domingo Barón Escámez.